**PROTOKOLL FRA**

**STYREMØTE FOR**

**NATURHISTORISK MUSEUM**

**UNIVERSITET I OSLO**

**10. februar 2011 kl. 0900-12:30**

|  |  |
| --- | --- |
| Tilstede: | Kjeld Rimberg  Per Morten Barstad  Charlotte Sletten Bjorå  Anne Finnanger  Arild Johnsen  Berit Forbord Moen  Palmyre Pierroux |
| Forfall: | Ane Senstad Guldahl (vara Anne Finnanger møtte)  Sivert Hatteberg (vara møtte ikke)  Synnøve Knivsland (vara møtte ikke)  Einar Uggerud (vara Palmyre Pierroux møtte) |
| Fra administrasjonen: | Arne Bjørlykke  Fridtjof Mehlum  Elisabeth Aronsen  Knut Semb under sak V-2/11  Cathrine Vollelv under sak V-3/11 og 4/11  Ny avdelingsdirektør, Geir Arve Rogstad, deltok fram til sak 5. Han ga også en kort presentasjon av seg selv. Rogstad tiltrer i mars. |

|  |  |  |  |
| --- | --- | --- | --- |
| **Sak 01/11** | [**Referat styremøte 05/10**](http://www.nhm.uio.no/om-museet/styret/moter/2010/2309/styrereferat%2027.mai.docx)  Ad. Sak 38/10 Eventuelt  På spørsmål fra Bjorå opplyste Bjørlykke at varslet sak med forslag til endring av museumsreglementet er utsatt inntil det foreligger fra universitetsledelsen. | | |
| *Vedtak:* | Referatet godkjennes. | | |
| **Sak 02/10** | [**Helse- miljø og sikkerhet ved NHM (inkl. Radon saken)**](http://www.nhm.uio.no/om-museet/styret/moter/2010/2309/Forside%20V%2020%20HMS.doc)  Semb og Bjørlykke besvarte spørsmål til det foreliggende saksfremlegg og orienterte ytterligere om status radonsaken:  De resterende rom i Palmehuset er nå ”friskmeldt” og langtidsmålinger igangsatt. Oppsetting av brakkerigg som administrasjonen skal disponere under installering av radonventilasjon på Hovedgården er utsatt. TA har lovet at den skal være på plass medio mars. Hvis ikke vil mellomløsninger utredes. Alle berørte ved NHM har for øvrig fått tilbud om flytting til andre lokaler.  Styret slutter seg til de igangsatte tiltak og planer. UiOs ledelse og Teknisk avdeling er medaktører og deler ansvaret med NHMs ledelse og styre i denne saken. | | |
| *Vedtak:* | *Notatet om HMS- og sikkerhetssituasjonen ved NHM tas til etterretning.* | | |
| **Sak 03/11** | [**Økonomistatus**](http://www.nhm.uio.no/om-museet/styret/moter/2010/2309/saksfremlegg%2020.pdf)  Vollelv kommenterte utsendt rapport og forklarte avvik og besvarte spørsmål. Årsresultatet for 2010 viser et overskudd på basis på 1 million. Bjørlykke utdypet den medfølgende ”ledelseskommentar” for 3.tertial. | | |
| *Vedtak:* | *Styrerapport økonomi NHM pr. oktober 2010 tas til etterretning.* | | |
| **Sak 04/11** | **Budsjett 2011**  NHM leverte budsjett innen fristen 15.desember. Da var ikke årsresultatet klart, slik at et revidert budsjett har blitt utarbeidet i januar.  Budsjettet, fordelt på seksjonene, ble forklart og spørsmål besvart. Det medfører en økning i forhold til 2010 på de fleste områder. De syv ekstra millionene bevilget som følge av arbeidet med ”5 års plan”, er i tråd med planen fordelt slik:    Revita og nye basisutstillinger har fått hovedvekten av disse ekstramidlene. SFS har fått en økning bl.a. til driftsmidler for stipendiatene, og Botanisk hage har fått økt sitt lønnsbudsjett for sesongarbeidere.  Styret takket Vollelv for imponerende innsats i en lang periode med underbanning. Administrasjonen har nå en fast tilsatt økonomikonsulent og snart også ny avdelingsdirektør. En av oppgavene som vil bli prioritert er en forenkling av presentasjon av regnskap og budsjett for styret. En annen prioritert oppgave er å bedre oversikt og styring med de eksterne prosjektene. Administrasjonen vil presentere en oversikt over prosjektene i neste styremøte. | | |
| *Vedtak:* | *Endelig budsjett for 2011 godkjennes som foreslått.* | | |
| **Sak 05/11** | [**Møteplan**](http://www.nhm.uio.no/om-museet/styret/moter/2010/2309/V-sak%2023%20stedfortreder%20for%20direkt%C3%B8ren.docx) **2011**  I tillegg til de ordinære styremøtene skal det avholdes et ettermiddags-/kveldsseminar 30/3 der samlingsbasert forskning vil være et av hovedtemaene. | | |
| *Vedtak:* | *Møteplanen ble vedtatt.* | | |
| *Orienteringssaker*  **O-sak 01/11** | | **Nye basisutstillinger - framdrift**  Bjørlykke og Mehlum orienterte, for øvrig vises til saksfremlegget.  Styret er opptatt av en grundig prosess med forankring i organisasjonen og ønsker å få fremlagt forslag til behandling når dette foreligger gjennomarbeidet. |
| **O-sak 02/11** | | **Likestillingsutvalget**  NHM har utnevnt et likestillingsutvalg. Dette er som et ledd i UiOs strategi på området og utvalgets mandat er i tråd med denne, begrenset til å gjelde den vitenskapelige staben. |
|  | |  |
| **O-sak 03/11** | | **Byggesaker**  Bjørlykke orienterte om status veksthus. Styret støtter administrasjonens bestrebelser med å sikre NHMs medvirkning i den videre prosjektering.  Videre orienterte Bjørlykke om status rehabilitering av museumsbyggene, nytt magasinbygg ”Brøggersenteret” samt planer om en paviljong. Et slikt bygg kan tjene som mottaksenter for besøkende til alle deler av NHM inklusiv det nye veksthuset. Ved siden av informasjonssenter vil bygge kunne dekke behov for butikk, billettsalg, auditorium, café og oppholds-/spiserom for barnehage- og skoleklasser. |
| **O-sak 04/11** | | **Rapport og planer til Kunnskapsdepartementet**  Bjørlykke orienterte, for øvrig vises til utsendt utkast til UiOs innsending til departementet. Flere styremedlemmer uttrykte ønske om en generell årsrapport for 2010 og ba administrasjonen vurdere form og innhold på en slik rapport. |
| **O-sak 05/11** | | **Ida i media**  Bjørlykke orienterte for øvrig vises til utsendt pressemelding fra NHM og saken. |
|  | |  |

**Neste styremøte er 31/3 kl. 9:00 - 13:00**

**30.mars inviteres styre- samt varamedlemmer til et seminar.**